Lundadalsvatnet (Skjåk)

Lundadalsvatnet er en innsjø 1 149 meter over havet nordvest for Hestbreapiggan i Breheimen nasjonalpark. Vatnet har betydelig tilsig fra breer i området, herunder Holåi fra Holåbreen i nord. Denne elva transporterer mye løsmasser som legges igjen utover i vannet. Dette vil i framtiden dele innsjøen i to deler. Utløpet er i nordenden, der elva Skjøli danner et særegent elvedelta.

Det finnes ørret i vatnet, og fiske tillates fra 15. juli ved kjøp av fiskekort. Garnfiske er forbeholdt innenbygdsboende. Det er også tillatt med båt, men bruk av båtmotor krever særskilt tillatelse.

 Referanser 

Kategori:Innsjøer i Skjåk
Kategori:Ottavassdraget